เลี่ยงความผิดพลาดที่มักจะเกิด พูดคุยอย่างให้ความเคารพกันและกัน
แม้บางคนในหมู่ชาวเกย์อาจจะดัดเสียงพูดหรือวิธีพูด การที่เพื่อนของคุณพูดด้วยวิธีเดียวกัน หรือ ด้วยวิธีที่ "ดูสาว" ก็ยังไม่ใช่วิธีที่ดีนักที่จะตัดสินเขา ผู้ชายบางคนแค่เป็นคนพูดจาอ่อนหวาน อ่อนโยน หรือมีวิธีพูดที่ออกสาวโดยธรรมชาติอยู่แล้ว ตัวอย่างเช่น เขาอาจแค่เป็นคนขี้อายหรือโตมาในหมู่คนที่มีวิธีพูดแบบนั้น สิ่งที่ชายคนหนึ่งชอบทำก็ไม่ใช่วิธีที่ดีนักที่จะตัดสินว่าเขาเป็นเกย์หรือไม่เช่นกัน ทุกคนสามารถสนุกกับสิ่งที่แตกต่างกันไป ก็เหมือนกันกับที่หญิงสาวคนหนึ่งอาจจะชอบดูฟุตบอล ผู้ชายก็ชอบสิ่งที่เหมือนจะเป็นสิ่งที่ทำกันทั่วไปในหมู่ผู้หญิงหรือกลุ่มชาวเกย์  ตัวอย่างของกิจกรรมที่เขาอาจจะชอบทำ และไม่ได้ทำให้ความชายแท้ของเขาเปลี่ยนไปแต่อย่างใด ได้แก่: สเก็ตลีลา เต้นรำ และละครเวที หนังที่เขาดูและเพลงที่เขาฟังไม่ใช่วิธีที่ยุติธรรมเท่าไหร่ที่จะใช้ตัดสินว่าเขาเป็นชายแท้ หรือมีความเกย์ยิ่งกว่าเอลตัน จอห์น และก้อง ปิยะรวมกันเสียอีก คุณต้องดูอย่างอื่น ไม่ใช่แค่คอลเลคชันเพลงเอ็มพี 3 ของเขา  ตัวอย่างของสื่อบันเทิงที่เขาอาจชอบทั้งที่เป็นชายแท้ได้ ได้แก่: เลดี้ กาก้า ละครเพลง และหนังรักสำหรับผู้หญิง มีการเหมารวมบางอย่างที่ว่า หากผู้ชายแต่งตัวดี หรือใช้เวลามากๆ ไปกับการทำผม แสดงว่าเขาคนนั้นเป็นเกย์อย่างแน่นอน อย่างไรก็ดี ผู้ชายที่ทุ่มเท ให้ความใส่ใจกับรูปลักษณ์ของตน ไม่ได้เป็นเรื่องแปลกอะไรนักสำหรับยุคนี้ ทำให้สิ่งนี้เป็นวิธีที่ไม่ดีเอาเสียเลยที่จะใช้ตัดสินใคร เช่นเดียวกัน คุณไม่ควรทึกทักเอาเอง เพียงเพราะเขาดูแมนสุดๆ และไม่รู้ว่าควรใช้หวีด้านไหนหวีผม แปลว่า เขาจะต้องเป็นชายแท้แน่นอน บางที คุณอาจจะคิดไปเองว่า เพียงแค่ผู้ชาย ออกไปเที่ยวสังสรรค์กับผู้หญิงอย่างเดียว หรือเพียงแค่เพื่อนสนิทของเขาเหมือนจะเป็นเกย์ แปลว่าเขาจะเป็นด้วย สิ่งเหล่านี้ไม่ใช่ตัวชี้วัดที่ยุติธรรมเท่าไหร่เลย ต่างคนก็ต่างมองหามิตรภาพที่แตกต่างกัน และเขาก็อาจจะรู้สึกดีกว่าที่จะมีเพื่อนแบบที่เขามีอยู่นี้ หาเวลาที่ดีที่คุณสองคนจะได้พูดคุยกัน นี่เป็นเรื่องส่วนตัว และคุณคงไม่อยากจะทำให้เขาต้องรู้สึกกระอักกระอ่วนต่อหน้าคนอื่นๆ  คุณควรหาทางพูดคุยเรื่องจริงจังนี้ โดยเริ่มจากการคุยเรื่องหนักๆ เรื่องอื่นก่อน สิ่งสำคัญคือต้องให้เขารู้สึกสบายๆ และสร้างความคาดหวังที่ว่า คุณทั้งคู่สามารถแชร์ความรู้สึกส่วนตัวลึกๆ ให้อีกฝ่ายฟังได้ให้เกิดขึ้น ตัวอย่างเช่น ให้คุยเรื่องปัญหาครอบครัว หรืออาจจะเป็นเรื่องการเมือง และความกังวลต่ออนาคตของคุณ ให้คุณยกเรื่องที่ทำให้เขารับรู้ว่า การมีเพื่อนเป็นเกย์เป็นสิ่งที่คุณรับได้มาพูดคุยกันอย่างเนียนๆ และเขาไม่ต้องปิดบังตัวตนของเขาเวลาอยู่กับคุณ คุณอาจพูดถึงเพื่อนเกย์อีกคนหนึ่ง หรือพูดถึงบุคคคลสมมติที่อาจเปิดตัวว่าเป็นเกย์ หากว่าคุณไม่ได้รู้จักเกย์สักคนเลย  ตัวอย่างเช่น คุณอาจลองพูดว่า "ฉันชื่นชมคนอย่าง นีล แพทริค แฮร์ริสมากๆ เขาทำได้ดีมากในการทำให้พวกหัวโบราณเห็นว่า คนที่เป็นเกย์สามารถเป็นอะไรได้มากกว่าอะไรแย่ๆ ที่คนพวกนั้นเหมารวมว่าชาวเกย์เป็น และมันชัดเลยว่าเขามีความสุขในตอนนี้ ฉันอยากให้ใครๆ ต่างรู้สึกว่า พวกเขาสามารถเปิดเผยตัวตนของเขา และภาคภูมิใจอย่างที่เขาทำให้เราเห็น" คุณอาจพูดถึงประสบการณ์ที่คนอื่นๆ มีเกี่ยวกับการเปิดตัว ทำให้เขาเห็นว่าคุณเป็นกังวลเกี่ยวกับผลเสียที่อาจจะตามมารบกวนจิตใจเขา นี่จะเป็นการแสดงให้เห็นว่าคุณพร้อมที่จะอยู่ข้างเขาหากเขาต้องการใครสักคน  ลองพูดว่า "ก่อนที่แอนดี้จะเปิดตัว ฉันก็กังวลอยู่ เขาดูไม่มีความสุขเอาเสียเลย...เหมือนกับว่า เขาไม่ชอบตัวเองเอามากๆ และทุกคนต่างก็ร้ายกับเขาหลังจากที่รู้ว่าเขาเป็น ฉันไม่ต้องการให้ใครต้องมาเจออะไรแบบนี้" หลังจากที่คุณได้เตรียมการให้พร้อมแล้ว และแสดงให้เขาเห็นแล้วว่า คุณเป็นคนที่ไว้ใจได้ และน่าจะเป็นคนที่เขาคุยด้วยได้ ก็ให้คุณให้เวลาและโอกาสเขาที่จะบอกคุณ เขาอาจจะไม่บอกคุณ ณ ตอนนั้น เขาอาจจะไม่คุยกับคุณในสัปดาห์นั้น แต่หากเขาเป็นเกย์ เขาอาจจะบอกคุณเมื่อเขาสบายใจ และรู้สึกว่าเขาเชื่อใจคุณได้จริงๆ สิ่งสำคัญ คือ การรักษาบรรยากาศของความไว้เนื้อเชื่อใจกัน หากคุณอยากให้เขาบอกคุณ อย่าปล่อยข่าวลือเกี่ยวกับใครทั้งนั้น เพราะการเผยความลับ ไม่ว่าจะเรื่องอะไรก็ตาม เป็นการส่งสัญญาณว่าคุณก็อาจจะเอาเรื่องเขาไปพูดเช่นกัน แน่นอนว่า หากเขาไม่พูดอะไร หรือหากคุณไม่อยากจะตั้งข้อสันนิษฐานอะไรไปเรื่อยจากพฤติกรรมของเขาล่ะก็ ถามเขาไปเลย มันไม่ใช่เรื่องเสียหายที่จะถาม นี่เป็นวิธีที่ดีที่สุดที่จะรู้ว่าใครสักคนเป็นเกย์หรือไม่ และมันแย่น้อยกว่าการเที่ยวตั้งข้อสันนิษฐานเกี่ยวกับพวกเขา มันอาจน่ากระอักกระอ่วน แต่โอกาสของคุณคือ หากเขาเชื่อใจคุณ เพื่อนคนนี้ของคุณจะพูดความจริงกับคุณ   ลองพูดประมาณว่า "นายยังคงเป็นเพื่อนของฉันไม่ว่าจะยังไงก็ตาม แต่ฉันต้องถามเพราะไม่อยากจะคิดไปเอง และสรุปเอาเองอย่างผิดๆ: ตกลงนายเป็นเกย์มั้ย" ลองทำท่า Bend and snap เหมือนอย่างนางเอกในหนังเรื่อง Legally Blonde ที่สามารถแก้ปัญหามากมายได้เวลาที่คุณใช้มันอย่างถูกที่ถูกทาง
อย่าตัดสินเขาจากเสียงหรือวิธีพูดที่ออกสาว. อย่าตัดสินเขาจากสิ่งที่เขาชอบทำ. อย่าตัดสินเขาจากสื่อบันเทิงที่เขาชอบ. อย่าตัดสินเขาจากรูปลักษณ์ การแต่งกาย หรือวิธีที่เขาดูแลตนเอง. อย่าตัดสินเขาจากคนที่เขาใช้เวลาด้วย. หาเวลาส่วนตัว. แสดงให้เขารู้ว่าคุณโอเคหากมีเพื่อนเป็นเกย์. พูดถึงเพื่อนๆ ที่เปิดตัวว่าเป็นเกย์. ให้โอกาสเขาบอกกับคุณ. ถามเขาไปเลย.
https://www.wikihow.com/Tell-if-Your-Guy-Friend-Is-Gay https://www.wikihow.com/Tell-if-Your-Guy-Friend-Is-Gay
Avoiding Common Pitfalls Having A Respectful Talk